24 ຄົນເສຍຊີວິດ ນັບແຕ່ທ່ານ Kabila ໄດ້ຊະນະ ການເລືອກຕັ້ງ
ກຸ່ມປົກປ້ອງສິດທິມະນຸດ HRW ກ່າວວ່າ ມີ 24 ຄົນແລ້ວ ເສຍຊີວິດ ນັບແຕ່ທ່ານ Kabila ຊະນະການເລືອກຕັ້ງ
ກຸ່ມປົກປ້ອງສິດທິມະນຸດລະຫວ່າງປະເທດກຸ່ມນຶ່ງກ່າວວ່າ ກຳລັງຮັກສາຄວາມປອດໄພຄອງ ໂກໄດ້ສັງຫານຢ່າງນ້ອຍ 24 ຄົນ ນັບແຕ່ໄດ້ມີການປະກາດວ່າ ປະທານາທິບໍດີ Joseph Kabila ເປັນຜູ້ຊະນະການເລືອກຕັ້ງທີ່ພວກນັກສັງເກດການນາໆຊາດຖືວ່າມີການຂາດຕົກ ບົກຜ່ອງຢ່າງຮ້າຍແຮງນັ້ນ ກຸ່ມປົກປ້ອງສິດທິມະນຸດ Human Rights Watch ກ່າວວ່າ ຜູ້ເຄາະຮ້າຍ ແມ່ນຮວມທັງ ພວກນັກເຄື່ອນໄຫວຝ່າຍຄ້ານຕະຫຼອດທັງປະຊາຊົນທີ່ໂຮມຊຸມນຸມກັນຢູ່ຕາມຖະໜົນຫົນ ທາງຫຼືຢູ່ໃນບ້ານເຮືອນຂອງພວກເຂົາເຈົ້າ ລາຍງານ ແຈ້ງວ່າ ກຳລັງຮັກສາຄວາມສະຫງົບ ໄດ້ຍິງປືນເຂົ້າໃສ່ການໂຮມຊຸມນຸມຂອງຝູງຊົນຂະໜາດນ້ອຍໃນອັນທີ່ປະກົດວ່າເປັນຄວາມ ພະຍາຍາມເພື່ອປ້ອງກັນບໍ່ໃຫ້ ມີການປະທ້ວງ ທ່ານນາງ Anneke Van Woudenberg ຈາກກຸ່ມ Human RightsWatch ກ່າວວ່າ ຍຸດທະວິທີທີ່ນອງເລືອດເຫຼົ່ານີ້ມີແຕ່ຈະບ່ອນທຳລາຍການເລືອກຕັ້ງເພີ່ມຕື່ມ ທ່ານນາງເວົ້າ ວ່າ ພວກເຂົາເຈົ້າເຊື່ອໝັ້ນວ່າລັດຖະບານຈະດຳເນີນການທຸກສິ່ງຢ່າງທີ່ມີຄວາມຈຳເປັນເພື່ອ ຮັກສາ ອຳນາດໄວ້ ປະທານາທິບໍດີ Kabila ໄດ້ສາບານໂຕເຂົ້າຮັບຕຳແໜ່ງ ໃນວັນອັງຄານແລ້ວນີ້ໂດຍໃຫ້ຄຳ ໝັ້ນສັນຍາວ່າ ຈະເຮັດໃຫ້ປະເທດຊາດມີຄວາມເປັນນໍ້ານຶ່ງໃຈດຽວກັນ ແຕ່ຜູ້ນຳຝ່າຍຄ້ານ ທ່ານ Etienne Tshisekedi ໄດ້ປະຕິເສດບໍ່ຍອມຮັບເອົາຜົນຂອງການເລືອກຕັ້ງຍ້ອນມີ ການສໍ້ໂກງຄະແນນສຽງແລະໄດ້ປະກາດໂຕທ່ານເອງເປັນປະທານາທິບໍດີໂດຍເວົ້າວ່າທ່ານ ຈະເຂົ້າຮັບຕຳແໜ່ງໃນວັນສຸກມື້ອື່ນນີ້ ສະຫະລັດກ່າວໃນມື້ວັນອັງຄານຜ່ານມານີ້ວ່າ ຕົນຮູ້ສຶກເສຍໃຈເປັນທີ່ສຸດກ່ຽວກັບການຕັດ ສິນໃຈຂອງຄອງໂກ ທີ່ໄດ້ເຫັນພ້ອມກັບຜົນຂອງການເລືອກຕັ້ງ ໂດຍທີ່ບໍ່ໄດ້ຊັ່ງຊາຕີລາຄາ ໂດຍເຕັມເບິ່ງລາຍງານ ກ່ຽວກັບການກະທຳທີ່ບໍ່ຖືກຕ້ອງ ທີ່ໄດ້ມີການກັນໃນຂອບເຂດທີ່ ກວ້າງຂວາງນັ້ນ